Kakuta miwiti main bal-balan ing umur pitung taun, sawisé nonton pakdhéné dadi tim cadhangan Lille. Dhèwèké uga miwiti karir saka klub lokal AS Lille-Moulins. Ing laga perdhanané karo klub, kalah 17-1. Sawisé kalah, dhèwèké pindhah klub ing taun 1999, gabung karo Lens. Lan ngentèkaké wektu limang taun ing kana. Taun 2004, Kakuta kapilih nekani Centre de praformasi Football de ing Liévin sing cerak, pusaté latihan kanggo juru main bal ing tlatah Nord-Pas-de-Calais. Dhèwèké ngentèkké wektu rong taun ing kana ing wektu kerja utawa wektu minggon. Salah sawijining pelatih ing kana iku juru main saka Polen kanthi jeneng Joachim Marx. Kakuta pindhah menyang Chelsea FC ing taun 2007 lan dadi juru main kunci ing tim enom Chelsea FC. Dhèwèké seneng sawisé dadi juru main cadhangan amarga ing jèjèré Michael Ballack. Jaré Michael Ballack marang wartawan "Kakuta pemain bal Prancis, dhèwèké bintang". Kakuta saya sangar ing Chelsea FC ing mangsa sepisanané lan uga ngéntukaké Akademi Player of the Year sawisé dadi juru main sing mbobol gawang paling akèh ya iku 12 gol saka 24 laga. Iki kalebu hatrick nglawan Port Vale ing Piala FA.